Արուբան 2008 թվականի ամառային Օլիմպիական խաղերում

'''Արուբան''' մասնակցել է 2008 թվականին Չինաստանի Պեկին քաղաքում կայացած '''ամառային Օլիմպիական խաղերին''': Արուբան 6-րդ անգամ մասնակցել է ամառային Օլիմպիական խաղերին և Պեկինի խաղերին ուղարկել իր պատմության մեջ ամենափոքր պատվիրակությունը: 2008 թվականի խաղերին մասնակցել են Արուբայի միայն երկու ներկայացուցիչ՝ լողորդ Յան Ռոոզանտը և ձյուդոիստ Ֆիդերդ Վիսը։ Արուբայի պատվիրակության կազմի մեջ եղել են՝ մարզիկներ, մարզիչներ և ՄՕԿ-ի ու Արուբայի օլիմպիական կոմիտեի ներկայացուցիչներ, պատվիրակությունը Պեկինում է եղել օգոստոսի 1-ից 4-ը: Ֆիդերդ Վիսը խաղերին մասնակցել է ՄՕԿ-ի հատուկ հրավերի շնորհիվ, որը ստացել է Բրազիլիայում կայացած ուսումնամարզական հավաքի ժամանակ: Վիսն եղել է բացման արարողության դրոշակակիրը, իսկ Ռոոզանտը փակման արարողությանը: Երկու մարզիկներն էլ դուրս են մնացել իրենց մրցումների առաջին փուլերից՝ դրանով իսկ թողնելով Արուբային առանց մեդալների 2008 թվականի խաղերում։

## Խաղերից առաջ
Մինչև 2008 թվականի խաղերը Արուբան մասնակցել է հինգ անընդմեջ ամառային Օլիմպիական խաղերին՝ սկսած 1988 թվականի խաղերից։ Պեկինի խաղերին մասնակցությունն եղել է վեցերորդն Նիդեռլանդների այս գաղութի համար։ 2008 թվականի ամռանը Արուբան ներկայացված է եղել ընդամենը երկու մարզիկով, երկուսն էլ տղամարդ։ Դա երկու անգամ ավելի քիչ է, քան նախորդ ամառային խաղերը Աթենքում, որտեղ Արուբան ներկայացված է եղել չորս մարզիկներով երեք մարզաձևերում: Արուբայի հավաքականի կազմում 2008 թվականի խաղերում կանայք նեկայացված չեն եղել, ինչը եղել է երկրորդ նման դեպքն այս գաղութի ելույթների պատմության մեջ (առաջինը 1996 թվականի Ատլանտայի խաղերում էր, որտեղ Արուբան ներկայացված է եղել երեք տղամարդկով)։

2008 թվականի օգոստոսի 1-ին Արուբայից մարզիկները KLM ավիաընկերության 765 չվերթով մեկնել են Պեկին։ Բացի Վիսից և Ռոոզանտից, ինքնաթիռում եղել են մարզիչներ և Արուբայի օլիմպիական կոմիտեի ներկայացուցիչներ Էդմունդո Ջոսիան և Չու Հալաբին: Արուբայի օլիմպիական կոմիտեի նախագահ Լեո Մադուրոն և կոմիտեի ներկայացուցիչներ Մարի Հսինգն ու Լինգ Վոնգը Պեկին են ժամանել երեք օր անց: ՄՕԿ-ի ներկայացուցիչ Նիկոլե Հոևերտցի հետ միասին այս խումբը ձևավորել է Արուբայի պատվիրակությունը 2008 թվականի ամառային Օլիմպիական խաղերում։

Արուբայի պատվիրակությունը ժամանել Է օլիմպիական գյուղ 2008 թվականի օգոստոսի 6-ին Պարագվայի, Կուբայի և Տուվալուի պատվիրակությունների հետ միասին: Ժամանման արարողության ժամանակ չինացի զինվորականները բարձրացրել են Արուբայի դրոշը և կատարել երկրի հիմնը՝ «Aruba Dushi Tera»: Արուբայի պատվիրակությունը և օլիմպիական գյուղի ղեկավարները փոխանակվել են նվերներով։

Բացման արարողության ժամանակ Արուբայի մարզիկները դուրս են եկել Պեկինի Ազգային մարզադաշտի 109-րդ խաղադաշտ: Արուբայի հավաքականի կազմում միակ ձյուդոիստ ֆիդերդ Վիսը դրոշակակիր էր։ Փակման արարողության ժամանակ դրոշակակիրը եղել է լողորդ Յան Ռոոզանտը։

## Ձյուդո
Ֆիդերդ Վիսը եղել է միակ լողորդն, որը ներկայացրել է Արուբան Պեկինի խաղերում։ Նրա մարզիչն է եղել է Ալբերտո Թիելը։

Օլիմպիական խաղերին նախապատրաստվելու համար Ֆիդերդ Վիսը արուբայից մեկնել է Բրազիլիա՝ շնորհիվ Արուբայի և Բրազիլիայի օլիմպիական կոմիտեների և Բրազիլիայի ձյուդոյի համադաշնության միջև համապատասխան համաձայնագրի, որը ձեռք է բերվել 2007 թվականին Ռիո դե Ժանեյրոյում կայացած Համաամերիկյան խաղերին Արուբայի մասնակցությունից հետո։ Վիսը Բրազիլիա է ժամանել 2008 թվականի հունիսի 4-ին՝ մասնակցելու Հարավային Ամերիկայի առաջնությանը։ Ավելի ուշ Սան Պաուլոյում մարզվել է բրազիլացի ձյուդոիստների հետ։ Տեսնելով Վիսի առաջընթացը, Միջազգային օլիմպիական կոմիտեն նրան հատուկ հրավեր է ուղարկել Պեկինի խաղերին մասնակցելու համար: Արուբայի օլիմպիական կոմիտեն աջակցեց հրավերին, և Ֆիդեր Վիսը դարձել է երկրի երկրորդ և վերջին մարզիկը 2008 թվականի խաղերում։

Օգոստոսի 12-ին Վիսը 1/16 եզրափակչի տասնչորսերորդ հանդիպման ժամանակ մրցել է չինացի Գուո Լեյի հետ։ Արուբայի ներկայացուցիչը պարտվել է և դուրս չի եկել հաջորդ փուլ։

## Լող
Հոլանդացի Յան Ռոոզանտը եղել է Պեկինի ամառային խաղերի ժամանակ Արուբայից միակ լողորդը։ Իսմայիլ Սանտիստեբեն Ռոոզանտը մեկ տարի շարունակ պատրաստվել է ԱՄՆ-ի Ֆլորիդա նահանգի Գեյնսվիլ քաղաքում կայանալիք Օլիմպիական խաղերին՝ ստանալով մարզչական աջակցություն Ֆլորիդայի համալսարանի լողի հավաքականի մասնագետներից: Փետրվարի 26-ին կարճ ժամանակով վերադարձել է Արուբա, բայց մի քանի օր անց վերադարձել ԱՄՆ՝ շարունակելու մարզումները։ Ռոոզանտը կարողացել է որակավորվել ՖԻՆԱ-ի արտոնագրով՝ հաջող հանդես գալով Կարիբյան կղզիների առաջնությունում։

2008 թվականի օգոստոսի 11-ին, մրցումներից մեկ օր առաջ, Ռոոզանտը անցկացրել է իր վերջին մարզումը տղամարդկանց 100 մետր ազատ ոճի մեկնարկից առաջ: Ռոոզանտը մրցել է որակավորման երկրորդ փուլում և գրանցել 51.69 վայրկյան արդյունքով։ Այնուամենայնիվ, Արուբայի լողորդը 64 մարզիկների մեջ զբաղեցրել է ընդհանուր 53-րդ հորիզոնականը և արդյունքում չի անցնել հաջորդ փուլ։

## Ծանոթագրություններ

Կատեգորիա:Ամառային օլիմպիական խաղեր 2008
Կատեգորիա:Արուբա